Crew Dragon Demo-2

Crew Dragon Demo-2 (SpX-DM-2, SpaceX Demonstration Mission 2), on SpaceX:n miehitetty testilento uudella Crew Dragon -aluksella. Kyseessä on viides kerta, kun Yhdysvalloista laukaistaan täysin uusi miehitetty avaruusalus. Edeltävät olivat: Mercury, Gemini, Apollo ja Avaruussukkula. 
Lento olisi Crew Dragonin toinen kiertoratalento; ensimmäinen oli Crew Dragon Demo-1. Demo-2 on yrityksen ensimmäinen miehitetty lento. Laukaisu Falcon 9 -raketilla on 30. toukokuuta 2020. Samalla se on ensimmäinen miehitetty lento Yhdysvalloista sitten heinäkuun 2011 STS-135.
Lennolla aluksen on tarkoitus telakoitua kansainväliselle avaruusasemalle, minne saavuttuaan Hurley ja Behnken liittyvät osaksi ISS:n Retkikunta 63:sta 1-4 kuukaudeksi. Lento on osa NASAn Commercial Crew -ohjelmaa, jossa kalustonkehitys ja sen ylläpito ulkoistetaan yrityksille, joilta NASA ostaa palveluita. Ohjelman tarkoituksena on alentaa laukaisukustannuksia merkittävästi ja lisätä miehitettyä liikennettä matalalle kiertoradalle.
==Miehistö==
Miehistö julkaistiin 3. elokuuta 2018.
*Douglas Hurley
*Bob Behnken
===Laukaisun varamiehistö===
*Michael Hopkins
*Victor Glover
== Lento ==
Ensimmäinen laukaisuyritys säävarauksella oli 27. toukokuuta 2020 ja laukaisuikkuna välitön 20:33 UTC. Lähtölaskenta eteni aikaan T-00:16:??. Liian pilvisyyden vuoksi lähtölaskenta keskeytettiin. 
Raketti tankataan vasta, kun miehistö on jo paikoillaan ja aluksen ovi suljettu. 
Toinen yritys oli 30. toukokuuta 19:22 UTC. 
Lähtölaskenta T-
* 00:45:00                 Tankkauksen go/no go
* 00:42:00                 Miehistosilta siirtyy sivuun
* 00:37:00                 Dragonin lennonkeskeytysjärjestelmä valmiustilaan
* 00:35:00                 RP-1-polttoaineen tankkaus alkaa
* 00:35:00                 1. vaiheen nestehapen tankkaus alkaa
* 00:16:00                 2. vaiheen nestehapen tankkaus alkaa
* 00:07:00                 Falcon 9 alkaa jäähdyttää moottoreitaan
* 00:05:00                 Dragon siirtyy käyttämään sisäistä virtalähdettä
* 00:01:00                 Viimeiset laukaisua edeltävät tarkistukset
* 00:01:00                 Ajoainetankit paineistetaan lentopaineeseen
* 00:00:45                 SpaceX:n laukaisunjohtaja vahvistaa edetäänkö laukaisuun
* 00:00:03                 Raketin moottorien käynnistäminen alkaa
* 00:00:00                 Falcon 9:n laukaisu
Lento T+
* 00:00:58                   Max Q eli suurin aerodynaaminen rasitus
* 00:02:30                   1. vaiheen moottorien sammutus (MECO)
* 00:02:34                   1. vaiheen irrotus
* 00:02:36                   2. vaiheen moottorin käynnistys
* 00:07:12                   1. vaiheen paluupoltto
* 00:08:43                   2. vaiheen moottorien sammutus (SECO-1)
* 00:08:45                   1. vaiheen paluupoltto
* 00:09:09                   1. vaiheen laskeutuminen
* 00:12:02                   Crew Dragon irtaantuu 2. vaiheesta
* 00:12:48                   Crew Dragonin nokkakartion avautuminen alkaa
== Historia ==
Demo-2:n aikataulu on on muuttunut useaan otteeseen. Merkittävin yksittäinen viivästyksen aiheuttaja oli aiemmalla Demo-1 -lennolla käytetyn aluksen tuhoutuminen testissä testausalustalla 20. huhtikuuta 2019. SuperDraco-moottoreita testattaessa alus räjähti ja tuhoutui täysin. Syyksi määritettiin venttiili, joka vuosi ajoainetta korkeapaineheliumputkistoon.
19. tammikuuta 2020 suoritettu lennonkeskeytys oli viimeisin suurempi testi ennen Demo-2:ta.
23. toukokuuta ilmoitettiin, että astronautit antaisivat itse kapselille nimen Yhdysvaltain avaruustoiminnan vanhan tavan mukaisesti.
== Katso myös ==
* Luettelo Falcon 9:n laukaisuista
== Lähteet ==
== Aiheesta muualla ==
* Dragon 2 DM-2: SpaceX’s First Crewed Mission - Tim Dodd, the Everyday Astronaut
Luokka:SpaceX
Luokka:Vuoden 2019 avaruustoiminta